stanford-oval/wikipedia huggingface dataset:
אמיל שופאני
ביוגרפיה > המסע לפולין

בשנת 2003, יחד עם הפעילה הישראלית, רות בר שלו (גור), יהודית פסטרנק, המנהלת הלוגיסטית והאדמיניסטרטיבית של המסע, ועמותת "נאס", ארגן שופאני והוביל משלחת משותפת של ישראלים, ערבים ויהודים, לביקור בפולין ובמחנות ההשמדה אושוויץ-בירקנאו. המשלחת מנתה כ-260 איש, כולל אישי ציבור משני המגזרים. אליהם הצטרפה קבוצה גדולה של צרפתים שכללה מוסלמים, נוצרים ויהודים, וכן ניצולי השואה. ארגון המשלחת והמסע והוצאתם המוצלחת לפועל זכו לתגובות חמות בציבור הישראלי-יהודי, ולתגובות מעורבות במגזר הערבי.
ביוגרפיה > אותות ופרסים

האב שופאני זכה בפרס אונסק"ו לחינוך לשלום לשנת 2003. הוועדה ציינה בנימוקיה כי "גישתו האישית ומעשיו התאפיינו תמיד בדיאלוג, שלום וסובלנות, ובשאיפתו המתמדת לקירוב ערבים ויהודים". בינואר 2004 קיבל האב שופאני מידי נשיא המדינה, משה קצב, את עיטור הסובלנות לשנת 2003 של תנועת "סובלנות", יחד עם רות בר שלו. ביוני 2004 קיבל תואר דוקטור לשם כבוד מהאוניברסיטה העברית בירושלים. ב-2007 זכה לאות לגיון הכבוד שהעניק לו שגריר צרפת בישראל. באוגוסט 2008 היה בין מקבלי אות הגלבוע לדו-קיום. בדצמבר 2008 היה בין מקבלי מגן הנגיד לסובלנות מטעם מועדון רוטרי, במסגרת הכנס האזורי השנתי להבנה בינעדתית שהתקיים בחיפה.
הערות שוליים

↑  קו פנים יוני 2004
↑  רועי נחמיאס, אות לגיון כבוד לראש הקהילה הקתולית בנצרת, באתר ynet, 14 במרץ 2007
↑  כאן נעים 11.8.08
↑  רוטרי ישראל
| --- | --- |
בקרת זהויות :  NLI: 987007267993905171  BnF: cb13547856s (data)  ICCU: VEAV055213  ISNI: 0000 0001 2141 1253  LCCN: no00004496  SUDOC: 050803387  VIAF: 79154470   WorldCat (עם VIAF): 79154470
אנזלם פרנץ, נסיך טורן וטקסיס השני

אנזלם פרנץ, נסיך טורן וטקסיס השני (בגרמנית: Anselm Franz Fürst von Thurn und Taxis;‏‏30 בינואר 1681 – 8 בנובמבר 1739) היה נסיך טורן וטקסיס השני, מנהל הדואר הכללי של הדואר הקיסרי, וראש בית טורן וטקסיס מ-21 בפברואר 1714 עד מותו.
ביוגרפיה

אנזלם פרנץ היה הילד הבכור ובנם של אויגן אלכסנדר פרנץ, נסיך טורן וטקסיס הראשון ואנה אדליידה, נסיכת פירסטנברג, בתם של הרמן אגון, רוזן פירסטנברג ופרנציסקה, רוזנת פירסטנברג-שטולינגן. תאריך לידתו אינו ידוע, אך אנזלם פרנץ הוטבל ב-30 בינואר 1681 בכנסייה בבריסל.
תחת אביו, בתחילת מלחמת הירושה הספרדית ניהול הדואר הקיסרי הועבר מבריסל לפרנקפורט. כאשר מת אביו בשנת 1714, מונה אנזלם פרנץ למנהל הדואר הכללי על ידי קרל השישי, קיסר האימפריה הרומית הקדושה ב-1715, חזר לבית המשפחה בבריסל, אולם העיר לא הייתה משמעותית כעת עבור הדואר הקיסרי, ולכן הוא עבר בחזרה לפרנקפורט ב-1724, שם הוא קנה חלקת אדמה שעליה מאוחר יותר הוא התחיל בבנייה של ארמון טורן וטקסיס בסגנון הבארוק, בשנת 1729. בשנת 1725, הוא חכר את מערכת הדואר של ארצות השפלה האוסטריות כפייף הבסבורגי. המעבר שלו לפרנקפורט נמשך כמה שנים, וגם למועצת העיר היו כמה התנגדויות, ובכל מקרה הבנייה של הארמון לקחה אף היא זמן רב. משנת 1737 הוא חי בארמון הלא גמור בפרנקפורט, אך לאחר מכן חזר בשנת 1739 לבריסל, שם הוא מת באופן בלתי צפוי ב-8 בנובמבר אותה שנה.
משפחתו

ב-10 בינואר 1703 התחתן אנזלם פרנץ עם האצילה הצ'כית, מריה לודוביקה אנה פרנצסקה, נסיכת לובקוביץ', בתם של הנסיך פרדיננד אוגוסט לאופולד מלובקוביץ', דוכס זאגן ומריה אנה וילהלמינה, מרקיזת באדן-באדן, ממנה נולדו לו ארבעה ילדים:
אלכסנדר פרדיננד, נסיך טורן וטקסיס השלישי (1704–1773)
פיליפינה אלאנורה מריה, נסיכת טורן וטקסיס (1705–1706)
מריה אוגוסטה, נסיכת טורן וטקסיס (1706–1756)
כריסטיאן אדם אגון, נסיך טורן וטקסיס (1710–1745)
הערות שוליים

1 2 3 4 5 6 7 8 9  Darryl Lundy (7 ינו' 2009). "Anselm Franz Prinz von Thurn und Taxis". ThePeerage.com. נבדק ב-2009-12-16. {{cite web}}:  (עזרה)
↑  Anselm Franz 2nd Prince of Thurn and Taxis in the history of the Phone Book of the World, 730 years of Telecom.
| --- | --- |
בקרת זהויות :  GND: 134074637  ISNI: 0000 0000 2266 6488  VIAF: 25811806   WorldCat (עם VIAF): 25811806
אמיל שירר

אמיל שירר
אמיל שירר (בגרמנית: Emil Schürer; ‏2 במאי 1844 – 30 באפריל 1910), היסטוריון ותאולוג גרמני פרוטסטנטי. מגדולי החוקרים של תקופת הבית השני.
חייו וקריירה אקדמית

שירר נולד באאוגסבורג. למד באוניברסיטת ארלנגן נירנברג, באוניברסיטת הומבולדט, באוניברסיטת היידלברג בשנים 1866-1862.
בשנת 1873 קיבל מינוי של פרופסור לברית החדשה באוניברסיטת לייפציג. ב-1876 ייסד וערך את כתב העת התאולוגי  Theologis he Literaturzeitung. בשנים 1910-1881 ערך את כתב העת יחד עם אדולף הרמן. ב-1895 שירר התמנה לפרופסור באוניברסיטת גטינגן.
חייו וקריירה אקדמית > תולדות העם היהודי בתקופת ישו הנוצרי

ספרו של שירר מהווה עד היום בסיס להכרת תקופת הבית השני, יצא לאור בשלושה כרכים. ספרו הוא עיון ביקורתי ביהדות לענפיה השונים. הוא ניתח את ההיסטוריה, מפלגות, מוסדות, כיתות. הוא סוקר את הגאוגרפיה, היסטוריה וארכאולוגיה. שירר הניח כי הכרת היהדות חשובה להבנת הנצרות יוצאת חלציה.
המהדורה הראשונה שלו התפרסמה בשפה הגרמנית בשנים 1890-1886 ונקראה "Geschichte des judischen Volkes im Zeitalter Jesu Christi". המהדורה הרביעית בגרמנית יצאה בשנים 1909-1901 ויצאה לאור במהדורה מחודשת בשפה האנגלית תחת הכותר "The History of The Jewish People in the Age of Jesus Christ :‏ (175 לפני הספירה עד 135 לספירה)", בעריכתם של גזה ורמש ומתיו בלאק, בין השנים 1987-1973. הספר תורגם ליידיש על ידי זליג קלמנוביץ', ונדפס בוילנא בשנות ה-20 של המאה ה-20; ספר זה הקנה לשירר תהילה והקנה לו שם של אחד מגדולי המלומדים הגרמנים בתקופתו; הספר טרם תורגם לעברית.
ספרים שכתב וכתב העת שהוציא

The history of the Jewish people in the age of Jesus Christ 135 B.C. 175 - A.D/ by Emil Schurer; a new English version, revised and edited by Geza Vermes & Fergus Millar. Edinburgh: Clark, 1973 - 1987
Geshchichte des judischen Volkes im Zeitalter Jesu Christi/ Emil Schurer. imprint Hildsheim: G. Olms, 1970
The literature of the Jewish people in the time of Jesus. Edited with an introduction by Nahum N. Glatzer/ Emil Schurer. New York: Schocken Books, 1972
Geschichte des Judischen Volkes im Zeitalter Jesu Chirsti/ Emil Schurer. Hiddesheim: G. Olms, 1970
Theologische Literaturzeitung (journal). Leipzig: hinrichs,
Die gemeindeverfassung der Juden in Rom in der Kaiserzeit: nach den inschriften dargestelit nebst 45 judischen inschriften/ von Emil Schurer. Leipzig: J.C. Hinrichs, 1879
De controversiis paschalibus secundo p.Chr.n. saeculo exostis: commentatio historica.../ Amelilius Schurer. Lipsiae: A. Lorentz, 1869
הערות שוליים

↑  ראו ביקורת מאת מנחם שטרן, "שירר, מהדורה אנגלית חדשה" (באנגלית), בתוך: מחקרים בתולדות ישראל בימי הבית השני, ירושלים: יד יצחק בן-צבי, תשנ"א-1991, עמ' 610–615.
| --- | --- |
בקרת זהויות :  NLI: 987007267833705171  PLWABN: 9810705652405606  BnF: cb12062790w (data)  GND: 117133116  ICCU: CFIV035821  ISNI: 0000 0001 1022 1163  LCCN: n81108153  NKC: mub2013795075  NLG: 163389  NTA: 070605475  SELIBR: 169738  SUDOC: 028884949  Trove: 1532197  VcBA: 495/182379  VIAF: 19699339   WorldCat (עם VIAF): 19699339
ארון ביינס

ארון ג'ון ביינס (באנגלית: Aron John Baynes; נולד ב-9 בדצמבר 1986) הוא כדורסלן אוסטרלי, המשחק בעמדת הסנטר. מאז שנת 2009 מייצג את נבחרת אוסטרליה בכדורסל.
נעורים וקריירת מכללות

ביינס נולד בעיר גיזברן שבניו זילנד וגדל בקיירנס שבאוסטרליה. הוריו הם ניו זילנדים אך הוא מזהה עצמו כאוסטרלי.
בשנים 2005–2009 למד ושיחק ביינס באוניברסיטת המדינה של וושינגטון בארצות הברית. הוא רשם בארבע עונות בליגת המכללות ממוצע של 8.7 נקודות ו-5.4 ריבאונדים למשחק. בשנתו האחרונה השיג ממוצע של 12.7 נקודות ו-7.5 ריבאונדים. הוא לא נבחר בדראפט ה-NBA.
קריירה מקצועית > באירופה

ב-2009 הצטרף לריטאס וילנה מליטא וזכה עמה באליפות ובגביע ליטא. ב-2010 עבר למועדון הכדורסל אולדנבורג מליגת העל הגרמנית, ב-2011 עבר לקבוצת איקרוס קליתאה מליגת העל היוונית וב-2012 עבר לאולימפיה ליובליאנה מסלובניה.
קריירה מקצועית > סן אנטוניו ספרס

בינואר 2013 חתם ביינס על חוזה בסן אנטוניו ספרס מליגת ה-NBA. בעונתו הראשונה בקבוצה שיחק לסירוגין גם באוסטין ספרס מליגת הפיתוח של ה-NBA, במדיה קלע 13.9 נקודות בממוצע למשחק. בעונת 2012/2013 הפסיד עם הספרס בסדרת גמר ה-NBA מול מיאמי היט (3–4), ובעונה העוקבת "נקמה" סן אנטוניו במיאמי כאשר גברה עליה בשחזור סדרת הגמר, בתוצאה 4–1. ביינס שותף ב-14 מתוך 23 משחקי הקבוצה בפלייאוף, ותרם 2.3 נקודות בממוצע למשחק.
קריירה מקצועית > דטרויט פיסטונס

ביולי 2015 הצטרף לדטרויט פיסטונס. בשתי עונותיו עם הפיסטונס קלע 5.6 נקודות בממוצע למשחק, כמחליפו מהספסל של אנדרה דראמונד.
קריירה מקצועית > בוסטון סלטיקס

ביולי 2017 חתם על חוזה בבוסטון סלטיקס. בעונת 2017/2018 שימש כשחקן חמישייה קבוע, וסייע לבוסטון להעפיל לגמר האזור המזרחי, עם ממוצעים של 6.0 נקודות ו-5.4 ריבאונדים למשחק.
קריירה מקצועית > פיניקס סאנס

לקראת עונת 2019/2020 הועבר בטרייד לפיניקס סאנס, יחד עם טיי ג'רום, תמורת בחירת דראפט עתידית. ב-6 במרץ 2020 קבע שיאי קריירה של 37 נקודות ו-9 שלשות, בניצחון קבוצתו מול פורטלנד טרייל בלייזרס. את עונתו הראשונה בפיניקס סיים עם שיאי קריירה בממוצעי נקודות (11.5) וריבאונדים (5.6) למשחק, וכן באחוזי קליעה לשלוש (35.1%).
קריירה מקצועית > טורונטו ראפטורס

בנובמבר 2020 חתם על חוזה לשנתיים בטורונטו ראפטורס.
נבחרת אוסטרליה

ביינס חבר בנבחרת אוסטרליה בכדורסל מ-2009. הוא סיים עם הנבחרת במקום השני באליפות אוקיאניה ב-2009 ובמקום העשירי באליפות העולם ב-2010. ב-2011 זכה עם הנבחרת במקום הראשון באליפות אוקיאניה, בטורניר בו רשם 7.7 נקודות ו-5.7 ריבאונדים בממוצע למשחק. ב-2012 סיים עם הנבחרת במקום השביעי באולימפיאדת לונדון, והשיג 7.5 נקודות ו-3.3 ריבאונדים למשחק. בגביע העולם בכדורסל 2014 היה השחקן הבולט בנבחרת שסיימה במקום ה-12, הוא הוביל את הקבוצה עם 16.8 נקודות ו-7 ריבאונדים בממוצע למשחק. ב-2016 סיים עם הנבחרת במקום הרביעי באולימפיאדת ריו דה ז'ניירו לאחר הפסד בקרב על מדליית הארד לספרד, בטורניר רשם ממוצע של 9.6 נקודות ו-5.8 ריבאונדים למשחק.
סטטיסטיקות הקריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | ריטאס וילנה | 10 | 8 | 13.3 | 0.511 | 0.000 | 0.643 | 3.0 | 0.2 | 0.4 | 0.9 | 5.5 |
| 2012/2013 | ליובליאנה | 10 | 10 | 26.2 | 0.587 | 0.000 | 0.698 | 9.8 | 0.5  | 0.5 | 0.5 | 13.8 |
| קריירה |  | 20 | 18 | 19.8 | 0.562 | 0.000 | 0.684 | 6.4 | 0.4 | 0.5 | 0.7 | 9.7 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | סן אנטוניו | 16 | 0 | 8.8 | 0.500 | 0.000 | 0.583 | 2.0 | 0.3 | 0.1 | 0.4 | 2.7 |
| 2013/2014 | סן אנטוניו | 53 | 4 | 9.3 | 0.436 | 0.000 | 0.905 | 2.7 | 0.6 | 0.0 | 0.1 | 3.0 |
| 2014/2015 | סן אנטוניו | 70 | 17 | 16.0 | 0.566 | 0.250 | 0.865 | 4.5 | 0.5 | 0.2 | 0.3 | 6.6 |
| 2015/2016 | דטרויט | 81 | 1 | 15.2 | 0.505 | 0.000 | 0.764 | 4.7 | 0.6 | 0.3 | 0.6 | 6.3 |
| 2016/2017 | דטרויט | 75 | 2 | 15.5 | 0.513 | 0.000 | 0.840 | 4.4 | 0.4 | 0.2 | 0.5 | 4.9 |
| 2017/2018 | בוסטון | 81 | 67 | 18.3 | 0.471 | 0.143 | 0.756 | 5.3 | 1.1 | 0.3 | 0.6 | 6.0 |
| 2018/2019 | בוסטון | 51 | 18 | 16.1 | 0.471 | 0.344 | 0.855 | 4.7 | 1.1 | 0.2 | 0.7 | 6.0 |
| 2019/2020 | פיניקס | 42 | 28 | 22.2 | 0.480 | 0.351 | 0.747 | 5.6 | 1.6 | 0.2 | 0.5 | 11.5 |
| קריירה |  | 469 | 137 | 15.8 | 0.495 | 0.327 | 0.800 | 4.5 | 0.8 | 0.2 | 0.5 | 6.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013 | סן אנטוניו | 4 | 1 | 5.8 | 0.571 | 0.000 | 0.000 | 1.3 | 0.0 | 0.0 | 0.0 | 2.0 |
| 2014 | סן אנטוניו | 14 | 0 | 7.2 | 0.500 | 0.000 | 0.800 | 2.2 | 0.0 | 0.2 | 0.0 | 2.3 |
| 2015 | סן אנטוניו | 4 | 0 | 10.0 | 0.300 | 0.000 | 1.000 | 2.5 | 0.3 | 0.0 | 0.0 | 2.3 |
| 2016 | דטרויט | 4 | 0 | 11.0 | 0.444 | 0.000 | 0.667 | 2.0 | 0.5 | 0.0 | 0.0 | 2.5 |
| 2018 | בוסטון | 19 | 12 | 20.5 | 0.506 | 0.478 | 0.722 | 6.2 | 1.0 | 0.2 | 0.6 | 6.0 |
| 2019 | בוסטון | 9 | 5 | 12.8 | 0.571 | 0.333 | 0.500 | 2.8 | 0.3 | 0.3 | 0.3 | 2.1 |

| קריירה |  | 54 | 18 | 13.2 | 0.497 | 0.433 | 0.750 | 3.6 | 0.5 | 0.2 | 0.3 | 3.6 |
הערות שוליים

↑  Aussie NBA rookie mistakenly credited to NZ, ‏stuff.co.nz, ‏6 בפברואר 2013
↑  ביינס חותם על חוזה בסן אנטוניו, באתר הקבוצה, 23 בינואר 2013
↑  ביינס חותם על חוזה בדטרויט, באתר הקבוצה, 12 ביולי 2015
↑  ביינס חותם על חוזה בבוסטון, באתר הקבוצה, 19 ביולי 2017
↑  פיניקס מצרפת את ביינס, שאריץ, ג'ונסון וג'רום, באתר הקבוצה, 6 ביולי 2019
↑  סיכום המשחק בין פיניקס לפורטלנד, באתר ESPN,‏ 7 במרץ 2020
↑  ביינס חותם על חוזה בטורונטו, באתר הקבוצה, 25 בנובמבר 2020
| נבחרת אוסטרליה – אולימפיאדת לונדון (2012) |
| --- | --- | --- |
|  1  •  2  •  3  •  4 קרופורד •  5 מילס •  6 גיבסון •  7 אינגלס‏ •  8 ניולי •  9 דלאבדובה •  10 ברלו •   11 ורת'ינגטון •  12 ביינס • 13 אנדרסן •  14 נילסן • 15 מאריץ' • מאמן: בראון |  1  •  2  •  3  •  4 קרופורד •  5 מילס •  6 גיבסון •  7 אינגלס‏ •  8 ניולי •  9 דלאבדובה •  10 ברלו •   11 ורת'ינגטון •  12 ביינס • 13 אנדרסן •  14 נילסן • 15 מאריץ' • מאמן: בראון | אוסטרליה |
אמילי (פרה)

| --- | --- |

הפסל של אמילי הפרה על קברה בשרבורן, מסצ'וסטס
 לידה:  14 בנובמבר 1995
 מוות:  30 במרץ 2003 (בגיל 7) 
 זוויג:  נקבה 
 תקופת הפעילות:  ? – 30 במרץ 2003 
 
אמילי (באנגלית: Emily) הייתה פרה שנמלטה ב-1995 מבית מטבחיים בעיירה הופקינטון (אנ'), מסצ'וסטס שבארצות הברית, באמצעות קפיצה מעל השער, וחמקה במשך 40 יום מתפיסה. היא מצאה מקלט ב"מנזר השלום" בשרבורן, מסצ'וסטס, עד מותה בשנת 2003. במהלך שמונה שנות שהותה במנזר, הפכה אמילי לדמות מייצגת של זכויות בעלי חיים ודיאטה נטולת בשר.
בריחתה מבית המטבחיים וחייה ב"מנזר השלום"

ב-14 בנובמבר 1995, אמילי, פרה בת שלוש במשקל 730 קילוגרם, נמלטה מבית המטבחיים "A. Arena & Sons Inc" בהופקינטון, על ידי קפיצה מעל שער בגובה 1.5 מטר, מספר דקות לפני שהייתה אמורה להישחט. בתקופה של כמויות שיא של שלג, אמילי נצפתה מחפשת אוכל בחצרות אחוריות של בתים. במשך 40 יום הצליחה הפרה להתחמק מלכידתה, במהלכם זכתה לסיוע מצד התושבים המקומיים. לעיתים קרובות היא נראתה רצה עם עדר צבאים, והדיווח על כך עלה לכותרות בעיתונים המקומיים.
אמילי התחבאה באזורים המיוערים של הופקינטון. בזמן שבעלי המשחטה עשו מאמצים רבים למצוא אותה, חוואים מקומיים השאירו עבורה חבילות חציר ותושבים מקומיים אף מסרו למשטרה מידע כוזב אודות מקום הימצאה, לשם הטעייה.
לואיס ומייגן רנדה (Randa), מייסדי "מנזר השלום" הסמוך, המשמש מרכז רוחני וחינוכי לחיים ללא אלימות, הציעו לקנות את אמילי מהמשחטה ולקלוט אותה במקלט הקטן לבעלי חיים שעל אדמתם. בעל המשחטה, פרנק ארנה, שסיפורה של אמילי נגע ללבו, הסכים למכור את הפרה, ששוויה היה 500 דולר, עבור דולר אחד בלבד. אמילי נרכשה מבית המטבחיים והובאה בערב חג המולד להתגורר ב"מנזר השלום". במהלך שהותה שם, ביקרו אותה מבקרים לאומיים ובינלאומיים והיא הפכה במהרה לנציגה של זכויות בעלי חיים וצמחונות.
מפיק הקולנוע אלן ליטל קנה את הזכויות לסיפורה של אמילי תמורת סכום שכיסה את הוצאות מחייתה למשך שארית חייה ותרם 10,000 דולר נוספים לשם בניית אסם חדש עבורה ולידו מרכז חינוכי העוסק בסוגיות בעלי חיים.
מותה ויד לזכרה

אמילי סבלה מסרטן הרחם ונפטרה ב-30 במרץ 2003. שבוע לפני מותה, ביקר את אמילי ובירך אותה כהן-דת הינדי מקומי בשם קרישנה בהאטה (Bhatta) ממקדש לקשמי באשלנד (אנ'), מסצ'וסטס, שהניח חוט מוזהב סביב רגלה וחוט נוסף דרך החור באוזנה שעליו היה תלוי פעם תג המספר כשהיא הגיעה לבית המטבחיים.
אמילי נקברה ב"מנזר השלום" ב-2 באפריל 2003, בין פסליהם של האם תרזה ומהטמה גנדי. מג ולואיס רנדה הזמינו מהאמן לאדו גודג'בידזה (Lado Goudjabidze) פסל ברונזה בגודל טבעי של אמילי, מעוטר בשמיכה ופרחים, סימני כבוד הינדיים, העומד מעל קברה. הפסל נחשף ביום כדור הארץ.
לאחר מותה של אמילי, גזירי שיער מהכתמים על מצחה ומקצה הזנב שלה, טיפות מדמה והחוט המוזהב שהונח בחור באוזנה, שוחררו לנהר גנגס בואראנסי, הודו, באפריל 2003.
לקריאה נוספת

Meg and Lewis Randa, The Story of Emily the Cow: Bovine Bodhisattva, 2007
הערות שוליים

↑  Jason Hribal, Resistance is Never Futile, 17.4.2007
1 2 3  Carol Bedrosian, Sacred Cow Animal Rights Memorial, 28.8.2012
1 2  מלאני ג'וי, הפרה שבחדר, עמ' 120.
↑  מלאני ג'וי, הפרה שבחדר, עמ' 121.
1 2  Emily the Sacred Cow, באתר "מנזר השלום"
↑  Emily the Cow, Vegetarian Activist, באתר RoadsideAmerica.com
אמיל תומא

| --- | --- |

אמיל תומא תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  16 במרץ 1919 פלשתינה (א"י), האימפריה הבריטית 
 פטירה:  27 באוגוסט 1985 (בגיל 66) הונגריה 
 מדינה:  ישראל 
 מקום קבורה:  בית הקברות האורתודוקסי, חיפה
 השכלה:  אוניברסיטת קיימברידג' 
 מפלגה:  הליגה לשחרור לאומי 
 בן או בת זוג:  חיה תומא 
 
בית משפחת תומא
חיה ואמיל תומא וילדיהם, 1965 לערך
"אלבום משפחתי" יצירה של חיה תומא אשתו של אמיל תומא במסגרת מסלול אמיל תומא בוואדי ניסנאס. תמונת ילדי משפחת תומא
אמיל תוּמָא (בערבית: إميل توما; 16 במרץ 1919 - 27 באוגוסט 1985) היה היסטוריון וממנהיגי הציבור הערבי-ישראלי, פעיל מרכזי במפלגה הקומוניסטית הישראלית.
קורותיו

תומא נולד בחיפה למשפחה ערבית נוצרית אמידה, בנו של גבריאל תומא ואחיינו של מיכאיל תומא, שהיה במשך שנים רבות חבר מועצת עיריית חיפה. למד בבית ספר יסודי בחיפה ואת לימודיו התיכוניים עשה בבית הספר התיכון הירושלמי היוקרתי "אל מוטראן גובאת" (צהיון). שם למד אצל ראיף ח'ורי, סופר קומוניסטי לבנוני, אשר השפיע על התפיסה הקומוניסטית שלו. בשנת 1937 נסע ללמוד משפטים באוניברסיטת קיימברידג', ובאותה תקופה היה פעיל במפלגה הקומוניסטית בבריטניה, הוא שב לחיפה עם פרוץ מלחמת העולם השנייה. תומא הצטרף למפלגה הקומוניסטית של פלשתינה (פק"פ) והתמנה לעורך הראשון של עיתונה בשפה הערבית, אל-אתיחאד. יחד עם פואד נסאר, אמיל חביבי ותופיק טובי החל לארגן את האיגודים המקצועיים של העובדים הפלסטינים.
בספטמבר 1943 היה ממייסדי הליגה לשחרור לאומי. בשל התנגדותו לתוכנית החלוקה (1947) הורחק משורות הליגה. לאחר קום מדינת ישראל חזר למפלגה, אך לא חזר לעמדות פוליטיות בכירות, ועסק בעיקר בכתיבה עיתונאית ובמחקר היסטורי.
בשנות השישים כתב דוקטורט בהיסטוריה במוסקבה בנושא הלאומיות הערבית. בשנת 1971 נמנה עם יוזמי הקמת "התאחדות האקדמאים הערבים בישראל". בשנת 1975 כיהן כמזכיר "הוועד להגנה על האדמות הערביות" יחד עם צליבא ח'מיס.
במשך שנים רבות היה תומא חבר בלשכה הפוליטית של מק"י וחבר המזכירות הארצית של חד"ש. הוא כתב עשרות ספרים, מסות ומאמרים. ספרו היחיד שתורגם לעברית הוא "התנועה הלאומית הפלסטינית והעולם הערבי" (הוצאת מפרש, 1990).
תומא התגורר בחיפה בבית משפחת תומא שנבנה בשנת 1912 על ידי אביו מול ביתו של סלים ח'ורי ברחוב סמטת הנביאים 3, עד שנת 1948 כשנאלצו בני משפחת תומא לנטוש את הבית בגלל מיקומו על קו התפר. הם מעולם לא שבו אליו. הבית נבנה בסגנון בית ליוואן (בית החלל המרכזי). הבית היה מיועד להריסה כדי לבנות כביש, לבסוף המבנה הוכרז לשימור על ידי ועדת השימור העירונית בחיפה.
קורותיו > משפחתו

אחותו של אמיל תומא, אולגה, הייתה אשתו של חבר הכנסת תופיק טובי.
תומא חי משנת 1954 עם חיה תומא, יהודייה ילידת קישיניב ואמנית קרמיקה. בשנת 1962 נישאו השניים במוסקבה, בעת שהותם שם. לבני הזוג נולד בן. סיפור אהבתם של חיה ואמיל שימש השראה לסופר סמי מיכאל בספרו "חסות".
אמיל תומא נפטר בחיפה בשנת 1985. על מצבתו, בבית העלמין הנוצרי-אורתודוקסי בחיפה, נחקק משפט מאחד מספריו: "אהבתי את עמי ומולדתי אהבה ללא מעצורים, והאמנתי באמונה מלאה באחוות עמים". הותיר אחריו את רעייתו ובן. הבן מיכאל הוא אמן המתגורר בלייפציג ובחיפה.
שנה לאחר מותו ייסדה מק"י בחיפה את המכון ע"ש אמיל תומא לעיונים פלסטיניים וישראליים.
בשנת 2004 נקרא על שמו רחוב בוואדי ניסנאס.
חיה תומא נפטרה ביוני 2009.
ספרו שתורגם לעברית

התנועה הלאומית הפלסטינית והעולם הערבי; [תרגום: אברהם רובינזון], תל אביב: ספרי מפרש, 1990.
הערות שוליים

↑  מצטפא כבהא, המזרח התיכון בימינו: הפלסטינים – עם בפזורתו, האוניברסיטה הפתוחה, עמ' 59, הערה 14.
↑  וליד כרכבי, היכל עיריית חיפה - 65 שנה להקמת הבניין 2007-1942, העמותה לתולדות חיפה, 2007 עמוד 16
↑  אמציה פלד, רחוב תומא, בתוך "מדריך רחובות חיפה", באתר האינטרנט של עיריית חיפה (הקישור אינו פעיל)
↑  תום שגב, שיעור היסטוריה - מיישרים קו, באתר הארץ, 19 ביוני 2009.
| --- | --- |
בקרת זהויות :  NLI: 987007301772705171  GND: 1057558966  ISNI: 0000 0000 8453 3533  LCCN: n81076078  NTA: 08593450X  SUDOC: 230823238  VIAF: 75174884   WorldCat (עם VIAF): 75174884
בובי ג'קסון

| --- | --- |

ג'קסון ב-2015
 לידה:  13 במרץ 1973 (בן 51) סולסברי שבקרוליינה הצפונית
 עמדה:  רכז, קלע
 גובה:  1.85 מטר
 מכללה:  אוניברסיטת מינסוטה
 דראפט:  בחירה מספר 23, 1997 סיאטל סופרסוניקס
 קבוצות כשחקן
 1997–1998   1998–2000   2000–2005   2005–2006   2006–2008   2008   2008–2009:  דנוור נאגטס   מינסוטה טימברוולבס   סקרמנטו קינגס   ממפיס גריזליס   ניו אורלינס הורנטס   יוסטון רוקטס   סקרמנטו קינגס
 הישגים כשחקן
 השחקן השישי של העונה ב-NBA ‏ (2003)   חמישיית הרוקיז השנייה (1998)
 קבוצות כמאמן
 2012/2013:  סקרמנטו קינגס (עוזר)
בובי ג'קסון (באנגלית: Bobby Jackson; נולד ב-13 במרץ 1973 בסולסברי, צפון קרוליינה) הוא כדורסלן עבר אמריקאי ששיחק בעמדות הרכז והקלע.
קריירה ב-NBA

לפני הקריירה המקצועית שלו שיחק ג'קסון ב"מכללה הקהילתית של מערב נברסקה" ולאחר מכן באוניברסיטת מינסוטה. בשנת 1997 נבחר בבחירה ה-23 בדראפט ה-NBA על ידי קבוצת סיאטל סופרסוניקס ומיד הועבר בטרייד לדנוור נאגטס. בעונת הרוקי שלו קלע ג'קסון 11.6 נקודות ומסר 4.7 אסיסטים בממוצע למשחק ובסיומה נבחר לחמישיית הרוקיז השנייה של העונה. למרות היכולת הטובה שהציג, נשלח ג'קסון בינואר 1999 למינסוטה טימברוולבס, כחלק מטרייד משולש עם טורונטו ראפטורס. לאחר שתי עונות בינוניות במינסוטה בהן קלע 5.9 נקודות למשחק בלבד, חתם באוגוסט 2000 בסקרמנטו קינגס, בה הציג את היכולת הטובה בקריירה.
במשך חמש עונותיו עם הקינגס שימש כמחליפו של מייק ביבי בעמדת הרכז, ולעיתים הוצב גם בעמדת הקלע, למרות גובהו הנמוך יחסית (1.85 מטרים). בתקופתו בסקרמנטו עזר לקבוצה להעפיל לשלב הפלייאוף בכל אחת מהעונות, כשבעונת 2001/2002 הגיעה הקבוצה עד גמר המערב, בו הפסידה לאלופה שבדרך לוס אנג'לס לייקרס בתוצאה 3–4. בעונת 2002/2003 קלע ג'קסון שיא קריירה של 15.2 נקודות בממוצע למשחק, ובסיום העונה זכה בפרס השחקן השישי של העונה ב-NBA.
ב-2 באוגוסט 2005 נשלח בטרייד לממפיס גריזליס, יחד עם גרג אוסטרטאג, בתמורה לבונזי ולס. לאחר עונה אחת בממפיס חתם ג'קסון בניו אורלינס הורנטס, ובמהלך עונת 2007/2008 הועבר בטרייד ליוסטון רוקטס. ב-14 באוגוסט 2008 נשלח בחזרה לסקרמנטו כחלק מטרייד שהעביר את רון ארטסט לרוקטס.
ב-11 בינואר 2010 שוחרר ג'קסון מהקינגס, ובאוקטובר 2010 הודיע רשמית על פרישה ממשחק, בגיל 37. לאורך הקריירה העמיד ג'קסון ממוצעים של 9.7 נקודות, 3.1 ריבאונדים ו-2.6 אסיסטים למשחק.
קריירת אימון

בתחילת עונת 2011/2012 מונה לעוזר מאמן בסקרמנטו קינגס, תחת המאמן פול וסטפאל. לאחר עונה אחת, כשהוחלף וסטפאל במייק מלון, הודיעה הקבוצה על סיום תפקידו של ג'קסון בקבוצה.
ב-9 בספטמבר 2013 הצטרף ג'קסון לצוות המקצועי של מינסוטה טימברוולבס כעוזר לפיתוח שחקנים.
הערות שוליים

1 2  ממוצעי הקריירה של ג'קסון ב-NBA, באתר basketball-reference.com
↑  ג'קסון נשלח בטרייד לסקרמנטו קינגס, באתר sacbee.com
↑  ג'קסון ממונה לעוזר מאמן בסקרמנטו קינגס, באתר espn.com
↑  ג'קסון מודח מתפקידו בקינגס, באתר insidehoops.com
↑  ג'קסון מצטרף לצוות המקצועי של הטימברוולבס, באתר nba.com
אלפא רומיאו אלפתא

| --- | --- |

Alfa Romeo Alfetta
 מאפיינים כלליים
 יצרן:  אלפא רומיאו
 שנות ייצור:  1972–1987
 הרכבה:  איטליה איטליה  דרום אפריקה דרום אפריקה
 מודל קודם:  אלפא רומיאו 1750/2000 ברלינה (סדאן)  "Alfa Romeo 105/115 Series Coupés" (אנ') (קופה)
 מודל אחריו:  אלפא רומיאו 90  "Alfa Romeo GTV and Spider" (אנ')
 חברת אם:  פיאט
 מרכב:  Front-engine, rear-wheel-drive layout (אנ')
 אורך:  4,280-4,385 מ"מ (סדאן)  4,190-4,260 מ"מ (קופה)
 רוחב:  1,620-1,640 מ"מ (סדאן)  1,614 מ"מ (קופה)
 גובה:  1,430 מ"מ (סדאן)  1,330 מ"מ (קופה)
 משקל:  1,060-1,120 ק"ג (סדאן)  1,100 - 1,210 ק"ג (קופה)
 בסיס גלגלים:  2,510 מ"מ (סדאן)  2,400 מ"מ (קופה)
 מפרט טכני
 מנוע:  4 צילינדרים, בטור, 1,590 סמ"ק המפיק 108 כ"ס ב-5,600 סל"ד  4 צילינדרים, בטור, 1,779 סמ"ק המפיק 115 כ"ס ב-5,500 סל"ד, 118 כ"ס, 122 כ"ס  4 צילינדרים, בטור, 1,962 סמ"ק המפיק 121 כ"ס ב-5,300 סל"ד, 130 כ"ס  4 צילינדרים, בטור, 1,962 סמ"ק המפיק 150 כ"ס, ב-5,400 סל"ד (מגדש טורבו)  V6 צילינדרים, 2,492 סמ"ק המפיק 160 כ"ס, ב-5,600 סל"ד  V6 צילינדרים, 2,492 סמ"ק המפיק 233 כ"ס, ב-5,600 סל"ד (מגדש טורבו כפול)  V8 צילינדרים, 2,591 סמ"ק המפיק 200 כ"ס, ב-6,500 סל"ד  4 צילינדרים, בטור, 1,995 סמ"ק המפיק 82 כ"ס ב-4,300 סל"ד (מנוע טורבו דיזל)  4 צילינדרים, בטור, 2,393 סמ"ק המפיק 95 כ"ס ב-4,300 סל"ד (מנוע טורבו דיזל)
 הילוכים:  תמסורת ידנית - 5 מהירויות (דגם סדאן)  תמסורת אוטומטית - 3 מהירויות מתוצרת "ZF Friedrichshafen" (אנ') (דגם סדאן)  תמסורת ידנית - 5 מהירויות (דגם קופה)
 מהירות מרבית:  184 קמ"ש (מנוע 1,779 סמ"ק המפיק 122 כ"ס)  205 קמ"ש (מנוע 1,962 סמ"ק מגדש טורבו)  230 קמ"ש (מנוע V8 צילינדרים, 2,591 סמ"ק המפיק 200 כ"ס)  155 קמ"ש (מנוע דיזל 1,995 סמ"ק)  165 קמ"ש (מנוע דיזל 2,393 סמ"ק)
 מעצב:  Giorgetto Giugiaro (אנ') (דגם קופה)
אלפא רומיאו אלפתא (באיטלקית: Alfa Romeo Alfetta) היא מכונית משפחתית, ומכונית קופה מתוצרת יצרנית הרכב האיטלקית אלפא רומאו חברת בת של קונצרן הרכב האיטלקי פיאט, אשר יוצרה בין השנים 1972–1987.
דגם הקופה יוצר בין השנים 1974 - 1987.
יוצרו 448,417 יחידות מדגמי סדאן, ו-137,579 יחידות מדגמי קופה.
תצורת "אלפא רומיאו אלפתא"

4 דלתות - סדאן.
2 דלתות - קופה בדגמים "Alfa Romeo Alfetta GT", "Alfa Romeo Alfetta GTV".